fr hu hu hu hu hu hu hu hu hu hu fr hu hu hu hu hu fr hu hu sk en es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu fr en hu hu en hu hu hu hu hu hu hu hu hu hu hu hu hu
Paul Troger (Welsberg, 1698. október 30. - Bécs, 1762. szeptember 2.) osztrák rokokó festő. Művei nagy számánál és a legnehezebb művészeti feladatokat bámulatos könnyedséggel megoldó virtuozitásánál fogva Franz Anton Maulbertsch és Kremser Schmidt mellett az osztrák barokk-festészet legkimagaslóbb alakja.
1762. július 20. (63 évesen)[1][2][3][4][5]
A Wikimédia Commons tartalmaz Paul Troger témájú médiaállományokat.
Welsbergben (ma Monguelfo-Tesido) született. Kezdetben egy Guiseppe Alberti nevű festőnél tanult, majd Firmian gróf támogatásával Bolognába, Milánóba, Rómába került, ahol mesterei, Crespi, Solimena, Oonca, Maniago révén a bolognai festészet tradícióihoz csatlakozott. Később Velencében Piazzettánál tanult és főleg Tiepolo fiatalkori művei gyakoroltak rá nagy befolyást. 1726-ban Bécsben telepedett le, ahol nagy tekintélynek örvendett. 1751-től a festészet professzora volt a bécsi képzőművészeti akadémián, amelynek 1754 és 1757 között a rektora volt.
Nagyszámú oltárképei (Bécs, Schönbrunn, Melk, Seitenstetten, Zell stb.) mellett nyomon követték egymást a nagy művek, így 1728. a salzburgi Kajetán-templom kupolafestménye, 1731. a bécsi Mariahilferkirche mennyezetképei (ma erősen átfestve), 1731—32. a melki kolostor könyvtár- és márványtermének freskói, 1732. az altenburgi templom és kolostor lépcsőházának és márványtermének freskói, 1737. a röhrenbachi sírkápolna, 1738. a gerasi kolostor éttermének mennyezetképei, 1739. a göttweigi kolostor lépcsőházának freskói, 1742. az altenburgi kolostor könyvtártermének, 1745. a melki kolostor ú.n. deákkápolnájának freskói. Az 1748—50. évekre esnek az átalakított brixeni székesegyház mennyezetképei, Troger legnagyszerűbb műveinek egyike.
Kiemekedő műve továbbá a Krisztus az olajfák hegyén [7](Bécs, Österreichische Galerie Belvedere), 1750 körül.
Troger színkezelésének kitűnő példái a dreieicheni búcsújáróhely templomának 1750-ben festett freskói,amelyek egyéb tekintetben is Troger legérettebb és dekoráció szempontjából legtökéletesebb művei. [8]
Troger Magyarországon is dolgozott.
Szent Ferenc a barlangban (Brassó)
az Árpád-házi Szent Erzsébet-templom képei és freskói (Pozsony) (1742)
a Loyolai Szent Ignác bencés templom (Győr) freskói (1744)
↑ a b RKDartists (holland nyelven). (Hozzáférés: 2017. augusztus 23.)
↑ a b Benezit Dictionary of Artists (angol nyelven), 2006. (Hozzáférés: 2017. október 9.)
↑ a b Discogs (angol nyelven). (Hozzáférés: 2017. október 9.)
↑ a b Czech National Authority Database. (Hozzáférés: 2019. november 23.)
↑ a b BnF források (francia nyelven)
↑ a b Troger, Paul (BLKÖ)
↑ németül Christus am Ölberg
↑ Művészeti Lexikon 2. L-Z (Budapest, 1935) 549. old.
Művészeti Lexikon 2. L-Z (Budapest, 1935) 548 - 549. old.
Pigler Andor: A győri Szt. Ignác-templom és mennyezetképei (Budapest, 1923).
Művészetportál • összefoglaló, színes tartalomajánló lap
Ez az osztrák személy életrajzát bemutató lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Paul_Troger&oldid=24101096”
Utoljára szerkesztve 2021. augusztus 7., 18:34-kor
A lap utolsó módosítása: 2021. augusztus 7., 18:34
A lap szövege CC BY-SA 3.0 alatt érhető el, ha nincs külön jelölve.